**Pridružite se nam pri projektnem vodenju oziroma koordiniranju na področju digitalizacije zdravstva!**

**Radi vodite kompleksne projekte s področja IT in želite prispevati k oblikovanju učinkovitejšega delovanja zdravstvenega sistema? Imamo priložnost za vas!**

**Kdo smo?** Smo ekipa strokovnjakov v Direktoratu za digitalizacijo v zdravstvu na Ministrstvu za zdravje, ki vodi inovativne projekte s področja digitalizacije zdravstva. Z njimi uvajamo digitalno izmenjavo podatkov, s sodobnimi IT rešitvami **spodbujamo razvoj zdravstva** in prispevamo k hitrejšemu izvajanju zdravstvenih storitev. V svojo ekipo zato vabimo posameznika/co, ki bo v našo ekipo prinesel/a **strokovna znanja**, **ekipni duh** in **ciljno usmerjenost**.

**Kaj bodo vaše naloge?**

* Postavitev, vodenje in vzdrževanje strukture projekta, časovnice, načrta stroškov in virov projekta.
* Priprava tehničnih specifikacij in sodelovanje pri razpisni dokumentaciji za izvedbo javnih naročil za izbor izvajalca.
* Koordinacija in usmerjanje pogodbenih izvajalcev ter vseh drugih deležnikov na projektu.
* Identifikacija tveganj in priprava ukrepov za zmanjševanje tveganj.
* Poročanje o projektu različnim deležnikom.
* Ostale nujne naloge za izvedbo projekta.

**Zakaj se nam pridružiti?**

* Neposredno boste prispevali k razvoju naprednega zdravstvenega sistema, hitrejši zdravstveni oskrbi in večji dostopnosti storitev.
* Sodelovali boste pri najsodobnejših projektih, ki oblikujejo prihodnost zdravstva.
* Postali boste del dinamičnega, interdisciplinarnega tima strokovnjakov.
* Imeli možnosti za osebni in profesionalni razvoj.

**Kaj iščemo?**

* **Navdušenje nad IT tehnologijo**: Visoka strast do IT tehnologije bo gonilo vaših projektov.
* **Izkušenost in kompetence na področju projektnega vodenja:** Odlične veščine komuniciranja, organiziranja, načrtovanja, spremljanja in evalviranja projektov. Prednost pri izbiri bodo imeli kandidati z delovnimi izkušnjami:
	+ na področju vodenja velikih IT projektov,
	+ s pripravo javnih naročil za IT projekte,
	+ na področju IT v zdravstvu.
* **Natančnost in finančna pismenost:** Skrb za vodenje časovnice projekta in spremljanja finančnih tokov.
* **Visoka motiviranost in sposobnost dela v timu:** Sodelovanje, pomoč in podpora drugim članom tima, vizija in želja po uspehu naj bo vsak dan znova vaše gonilo k razvoju boljšega zdravstvenega varstva in kakovosti življenja.

**Če se prepoznate v zgornjem opisu, vas vabimo, da se pridružite našemu timu in soustvarjate prihodnost digitaliziranega zdravstva. S svojimi veščinami in pozitivno naravnanostjo boste del uspešne zgodbe digitalizacije zdravstva 21. stoletja.**

Več o projektih digitalizacije zdravstva si lahko preberete [tukaj](https://www.gov.si/zbirke/projekti-in-programi/prenova-zdravstvenega-sistema/digitalizacija-zdravstva/).

Obrazec za prijavo najdete [tukaj](https://www.gov.si/zbirke/delovna-mesta/sekretar-v-sektorju-za-razvoj-tehnologije-in-projektov-informatike-v-zdravstvu-3/).